लिविंगस्टोन ने 16वें ओवर में 3 छक्के जड़े, 200+ डिफेंड करते हुए पहली बार हारी चेन्नई
Chennai Super Kings (CSK)Punjab Kings (PBKS) IPL Match LIVE Score Update; Follow IPL 2023 Latest News,CSK VS PBKS IPL LIVE Updates with Dainik Bhaskar (दैनिक भास्कर)
इंडियन प्रीमियर लीग के 16वें सीजन में एक और रोमांचक मुकाबला खेला गया। इसे पंजाब ने आखिरी बॉल पर 3 रन बनाते हुए 4 विकेट से जीत लिया। धड़कने बढ़ा देने वाले इस बेहद रोमांचक मैच की आखिरी बॉल पर लगा कि मुकाबला सुपरओवर तक जाएगा, लेकिन विजेता मिला आखिरी बॉल पर।
चेन्नई की टीम अपने घर में 200 या इससे अधिक का स्कोर डिफेंड करते हुए पहली बार हारी है। यह पंजाब की चेन्नई पर 13वीं जीत है, दोनों के बीच अब तक 28 मैच हुए हैं। मौजूदा सीजन की बात करें तो यह पंजाब की 5वीं जीत है। टीम टेबल के 5वें नंबर पर आ गई है। देखें पॉइंट्स टेबल
चेपक मैदान पर चेन्नई ने टॉस जीतकर पहले बैटिंग करते हुए चेन्नई ने 20 ओवर में 4 विकेट पर 200 रन बनाए। 201 रन का टारगेट पंजाब के बल्लेबाजों ने 20 ओवर में 6 विकेट पर हासिल कर लिया।
आज सुपर संडे है। दिन का दूसरा मुकाबला मुंबई और राजस्थान के बीच वानखेड़े स्टेडियम में खेला जा रहा है। पढ़ें मैच रिपोर्ट
आखिरी ओवर का रोमांच... 
6 गेंद पर 9 रन की जरूरत 
(CSK के मथीशा पथिराना के सामने सिकंदर रजा और शाहरुख खान बैटिंग पर)
टर्निंग पॉइंट 
आखिरी 5 ओवर में 72 रन बनाकर जीती पंजाब 
अंतिम पांच ओवर में चेन्नई के गेंदबाजों ने खूब रन लुटाए। इन ओवर्स में 72 रन बने। यहीं से मैच पंजाब की झोली में चला गया। किंग्स की ओर से प्रभसिमरन (42 रन) और लियाम लिविंगस्टोन (40 रन) ने कुछ रन जोड़े। बीच में सैम करन (29 रन) और जितेश शर्मा (21 रन) ने अहम रन बनाए। बचा हुआ काम सिकंदर रजा ने 7 बॉल पर 13 रन बनाते हुए कर दिया।
तुषार देशपांडे ने तीन और रवींद्र जडेजा ने दो विकेट चटकाए। मथीशा पथिराना को एक विकेट मिला।
इससे पहले, चेन्नई के ओपनर डेवेन कॉन्वे ने 52 बॉल् पर 92 रन की पारी खेली। ऋतुराज गायकवाड ने 31 बॉल पर 37 रन और शिवम दुबे ने 17 बॉल 28 रन बनाए। आखिर में धोनी ने 4 बॉल में दो छक्के समेत 13 रन बनाए। देखें चेन्नई-पंजाब मैच का स्कोरकार्ड
जाने कैसे गिरे किसके विकेट...
ऐसे गिरे पंजाब के विकेट...
ऐसे गिरे चेन्नई के विकेट...
अब ग्राफिक्स में देखिए चेन्नई-पंजाब मैच के रोचक फैक्ट...
यहां से मैच का LIVE कवरेज...
पहले देखिए पंजाब की पारी 
पावरप्ले में पंजाब ने गंवाया धवन का विकेट
पावरप्ले में पंजाब ने 62 रन बनाने में एक विकेट गंवा दिया। छठे ओवर की दूसरी बॉल पर धवन 28 रन पर देशपांडे का शिकार बने।
यहां से चेन्नई की पारी...
कॉन्वे ने जमाया सीजन का 5वां अर्धशतक 
डेवेन कॉन्वे ने मौजूदा सीजन में 5वां अर्धशतक जमाया। उन्होंने 30 बॉल में फिफ्टी पूरी की। यह कॉन्वे के IPL करियर का 7वां अर्धशतक है। उन्होंने 52 बॉल पर 176.92 के स्ट्राइक रेट से नाबाद 92 रनों की पारी खेली। कॉन्वे ने इस पारी में 16 चौके और एक छक्का जमाया।
कॉन्वे-गायकवाड ने दिलाई मजबूत शुरुआत
डेवेन कॉन्वे और ऋतुराज गायकवाड ने चेन्नई को मजबूत शुरुआत दिलाई। इन दोनों के बीच 58 बॉल पर 86 रनों की साझेदारी हुई। इस साझेदारी को सिकंदर रजा ने तोड़ा।
पावरप्ले चेन्नई की धमाकेदार शुरुआत
चेन्नई ने धमाकेदार शुरुआत की। डेवेन कॉन्वे और ऋतुराज गायकवाड ने मिलकर छह ओवर में 57 रन जोड़े। अहम बात यह कि टीम ने कोई विकेट नहीं गंवाया।
फोटोज में देखिए चेन्नई-पंजाब मैच का रोमांच
बिना बदलाव के उतरी चेन्नई, पंजाब में एक चेंज
चेन्नई की टीम बिना बदलाव के उतरी है। वहीं, पंजाब ने एक बदलाव किया है।
दोनों टीमों की प्लेइंग-11...
चेन्नई सुपर किंग्स : महेंद्र सिंह धोनी (कप्तान), ऋतुराज गायकवाड, डेवोन कॉन्वे, अजिंक्य रहाणे, मोईन अली, अंबाती रायडु, शिवम दूबे, रवींद्र जडेजा, मथीशा पथिराना, तुषार देशपांडे और महीश तीक्षणा।
इम्पैक्ट प्लेयर : राजवर्धन हंगरगेकर, शेख रशीद।
पंजाब किंग्स : शिखर धवन (कप्तान), अथर्व तायड़े, सिंकदर रजा, लियाम लिविंगस्टोन, सैम करन, जितेश शर्मा, शाहरुख खान, हरप्रीत सिंह भाटिया, कगिसो रबाडा, राहुल चाहर और अर्शदीप सिंह।
इम्पैक्ट प्लेयर्स : प्रभसिमरन सिंह, मोहित राठी, ऋषि धवन, मैथ्यू शॉर्ट और हरप्रीत बरार।